—З Леанідам Матэленкам знаёмыя 40 гадоў. У 1976-м я прыехаў у раён працаваць, а ў 1977-м напісаў першы артыкул у раённую газету пра падзеі грамадзянскай вайны ў нашым краі. Журналіст умее заахвоціць, бо ведае, што гісторыя роднага краю для чытачоў цікавая. Мы аднадумцы, дзелімся новымі набыткамі, разам стваралі кнігу “Памяць”. Гэта грунтоўная праца. Унёсак Леаніда Матэленка істотны ў плане краязнаўства і непасрэдна прафесіі, бо ўдала, лоўка прычэсвае інфармацыю, прыводзіць у прыемна ўспрымальную для чытача форму, што неацэнна. Не аднойчы падтрымліваў мяне ў жыццёвых абставінах.